„serbske bratśi“. Serbske wšedne žywjenje w ochranojskich žywjenjoběgach z 18. stolěśa. Zběranje žrědłow a dokumentacija
Wobźěłała Lubina Malinkowa
Awtobiografiski zapołožone žywjenjoběgi Ochranojskeje bratšojskeje wósady chowaju we se wjeliki pokład za serbske stawizniske slěźenje. W nich jo widny źěl wšednego žywjenja serbskeje ludnosći 18. stolěśa w Górnej a Dolnej Łužycy. Lěc rozpšawy wó nugłowych šulach a słužbnych lětach, wójnskich dožywjenjach a chórosćach, drogowanja celaźi a wuwuconych, rozpšawy wó žywjenju wójakow abo rozsudy, ako misionar do dalokich krajow wudrogowaś – žywjenjoběgi serbskich cłonkow bratšojskeje wósady pokazuju wjelerake žywjeńske nacerjenja a drogi. Zrownju pokazuju na wjeliku statkowańsku móc pietizma w serbskej Łužycy. Na tom portalu se spśistupnjaju wuzwólone žywjenjoběgi cłonkow bratšojskeje wósady, kenž su serbskego póchada abo su se we wobswěśe serbskeje diaspory pógibowali. Ze swójeju bogatosću temow a głosow naceriju šyroku panoramu Łužyce 18. stolěśa daloko wót wuconych diskursow a bergaŕskeje kultury.
Pśewódne teksty:
szl_Latn kbp_Latn szl_Latn pol_Latn